
REFERAT

Privind conferirea titlului de Cetăţean de Onoare al Municipiului Timişoara pentru domnul Chester Mornay Williams
          Prin iniţiativa domnului Radu Ţoancă, consilier local, conform solicitării SC2013/029895/21.10.2013, a fost propus pentru acordarea Titlului de Cetăţean de Onoare domnul Chester Mornay Williams.
        Chester Williams, primul jucător de culoare care a câştigat Cupa Mondială cu Africa de Sud, a readus Timişoarei titlul suprem în rugby, după 30 de ani de aşteptare. Atât anul trecut, cât şi în acest sezon, timişorenii au devenit campioni, după ce au învins în ultimul act pe Baia Mare. 

La mai puţin de o săptămână după ce a devenit pentru a doua oară campion cu Timişoara, Williams a anunţat că vrea să se întoarcă în Africa de Sud, pentru a fi mai aproape de familie.

Chester Mornay Williams a fost una dintre vedetele selecţionatei Africii de Sud, care câştiga titlul mondial la rugby în 1995. 

Supranumit „Perla neagră", pentru că era singurul jucător de culoare din naţională, Chester a înscris patru eseuri în sferturile de finală ale Cupei Mondiale, împotriva Samoăi. 

Evoluţia naţionalei a devenit subiect de film, iar Chester Williams, personaj-cheie în pelicula Invictus, regizată de Clint Eastwood, cu Morgan Freeman şi Matt Damon în rolurile principale. 

Chester şi-a început cariera de antrenor în 2001, când  a devenit selecţionerul naţionalei echipei de rugby a Africii de Sud. Un mai târziu, câştiga jocurile Commonwealth-ului, iar în 2004 ducea torţa Africii de Sud la Olimpiada de la Atena.

De două ori a fost propus ca selecţioner la naţionala Africii de Sud şi în iarna lui 2012 a ajuns la Timişoara. Primul sezon i-a adus şi primul titlu - cel de campion al României. 

În urmă cu exact un an, Chester Williams mărturisea că nu a renunţat la cel mai mare vis al carierei sale: ”Mă simt împlinit pentru că am dus această echipă la un nivel care în România nu va mai putea fi depășit. Pentru că nu are cine să învingă această echipă dacă va rămâne în formula actuală”.
În doi ani la Timişoara, Chester Williams a obţinut cu RCM Timișoara 36 de victorii, un egal şi opt înfrângeri. Chester Williams a fost desemnat "Cel mai bun antrenor de seniori din România în 2012"de către Federaţia Română de Rugby.

Prin urmare, având în vedere toate cele enumerate mai-sus:
PROPUNEM

acordarea titlului de Cetăţean de Onoare al municipiului Timişoara domnului Chester Mornay Williams, pentru vasta sa activitate, în calitate de antrenor, ce a condus la promovarea rugbyului studentesc timişorean prin câştigarea titlului de campion al României în 2012 şi 2013, cu RCM UVT Timişoara.

